
1. [bookmark: 1. Introducció][bookmark: _bookmark0]Introducció
La Llei 19/2014, del 29 de desembre, de transparència, accés a la informació pública i bon govern, estableix que els ens locals han d’elaborar un codi de conducta de llurs alts càrrecs que concreti i desenvolupi els principis d’actuació establerts en aquesta llei, n’estableixi altres d’addicionals, si escau, i determini les conseqüències d’incomplir-los.

Aquest codi dona compliment al mandat previst per l’article 55.3 de la Llei 19/2014, del 29 de desembre, de transparència, accés a la informació pública i bon govern.

2. [bookmark: 2. Objecte][bookmark: _bookmark1]Objecte
Aquest codi té dos objectius fonamentals:
· Establir els principis ètics que han de guiar l’actuació dels alts càrrecs de la corporació i les normes de conducta que se’n deriven.
· Determinar els principis de bon govern que han de servir per fomentar una millor actuació.


3. [bookmark: 3. Àmbit subjectiu][bookmark: _bookmark2]Àmbit subjectiu
El present codi és aplicable als alts càrrecs de la Diputació de Tarragona. Als efectes del codi tenen la condició d’alts càrrecs:

· Els membres de la corporació, en la seva condició de representants electes.

4. [bookmark: 4. Principis ètics i de bon govern][bookmark: _bookmark3]Principis ètics i de bon govern
Principis ètics

Les persones subjectes a l’àmbit d’aplicació d’aquest codi han d’actuar, en l’exercici de les seves funcions, d’acord amb els principis ètics següents:
· El respecte als drets fonamentals i les llibertats públiques.
· La integritat i l’exemplaritat com a criteris essencials en l’exercici del seu càrrec i en benefici exclusiu dels interessos públics.
· La igualtat de tracte de totes les persones i la no-discriminació per raons de naixement, ètnia, gènere, opinió, diversitat funcional o qualsevol altra condició o circumstància personal o social.
· La imparcialitat, la independència i la neutralitat, garantint les condicions necessàries per a una actuació independent i no condicionada per conflictes d’interessos.
· La responsabilitat i la professionalitat en les seves actuacions.

Principis de bon govern

· La satisfacció de l’interès públic general: actuar amb l’objectiu d’aconseguir la satisfacció dels interessos generals de la ciutadania, que es fonamenta en la imparcialitat i l’interès comú.
· La transparència i la rendició de comptes: treballar per garantir la transparència de les actuacions i les decisions dels ens locals i retre comptes a la ciutadania de les decisions i les actuacions administratives que s’adoptin per garantir el dret de la ciutadania a una informació accessible i comprensible.

· La participació: facilitar mecanismes de participació amb tots els sectors socials dels municipis, i tenir en consideració les seves aportacions en l’adopció i la presa de decisions, així com en la introducció de mecanismes d’avaluació dels serveis i les polítiques públiques.
· La qualitat: assegurar la qualitat dels serveis que són competència de la Diputació per garantir el compliment dels seus compromisos, tant pel que fa al procés com al resultat.
· L’accessibilitat i la simplificació: impulsar una administració accessible i receptiva a les peticions de les persones, mitjançant l’ús d’un llenguatge administratiu clar i comprensible, i garantir l’equitat en l’accés als serveis, als recursos i a la informació sobre les matèries o els assumptes que els usuaris tinguin dret a conèixer, respectant sempre la protecció de dades i el dret a la privacitat.
· L’agilitat, l’eficàcia i l’eficiència: actuar amb proporcionalitat, garantint el bon ús dels béns públics, i respondre amb agilitat a les necessitats de la ciutadania per mantenir i enfortir la confiança dipositada mitjançant el sufragi universal.
· La col·laboració i la coordinació interadministrativa: establir mecanismes de coordinació entre les administracions, i cercar i implantar fórmules d’integració d’informació i serveis.
· La modernització i la millora contínua: impulsar la modernització i la millora de la gestió contínua de la Diputació, de manera que s’orienti a satisfer les necessitats de la ciutadania i s’incrementi la qualitat dels serveis.
· El desenvolupament d’una cultura ètica en l’organització de la Diputació, que incorpori el vessant ètic en el seu desplegament normatiu i competencial, així com en la prestació dels serveis.


5. [bookmark: 5. Normes de conducta dels alts càrrecs][bookmark: _bookmark4]Normes de conducta dels alts càrrecs
Compromisos generals

· Exercir les funcions encomanades amb objectivitat i veracitat. No difondre falsedats ni utilitzar-ne com a fonament de la pròpia actuació.
· Formular, a l’inici del mandat i/o del nomenament, la declaració de béns i drets patrimonials i de les activitats que es desenvolupin en el moment del nomenament. Aquesta declaració s’ha d’actualitzar en qualsevol moment del mandat sempre que

variïn les circumstàncies o els fets, així com a la finalització o el cessament del mandat. Aquest compromís s’entén sens perjudici del compliment de les obligacions establertes en matèria d’incompatibilitats.

Compromisos en relació amb els conflictes d’interessos i els grups d’interès

Existeix conflicte d’interessos quan concorren interessos públics i privats de tal manera que els interessos privats puguin interferir negativament en l’actuació independent, objectiva, imparcial i honesta en l’exercici de les funcions i en la presa de decisions públiques.
Davant d’aquestes situacions, les persones subjectes a l’àmbit d’aplicació d’aquest codi han de seguir els principis següents:
· Actuar amb independència i sense condicions per conflicte d’interessos públics i/o privats, amb objectivitat i imparcialitat, sense prejudicis ni favoritismes.
· Abstenir-se de participar en els assumptes que tinguin un interès personal, directe o indirecte, i també d’utilitzar el seu càrrec i/o les prerrogatives institucionals per atorgar-se, a si mateixes i/o a terceres persones, qualsevol tipus de benefici, ni dur a terme cap tipus d’activitat privada que, directament o indirectament, entri en col·lisió amb els interessos públics.
· No acceptar regals, donacions o tractes avantatjosos de cap classe de particulars i d’entitats públiques o privades que puguin posar en dubte la seva integritat, honestedat o objectivitat en la presa de decisions o en la participació en aquestes, fora d’aquells regals de cortesia que, sense contravenir els usos habituals, socials o protocol·laris, li siguin lliurats per raó del seu càrrec. En aquests supòsits cal fer-los públics al Portal de Transparència quan superin el valor de 100 € a criteri de l’alt càrrec receptor, o bé en els casos de difícil estimació del valor. S’han de publicar al Portal de Transparència els béns acceptats com a regals, especificant el bé o regal acceptat, l’entitat o particular que l’ha lliurat i la seva destinació final. En cap cas podrà ser per a ús personal de l’alt càrrec.
· Es poden acceptar invitacions per a àpats i esdeveniments relacionats amb el càrrec. En tot cas, s’han de publicaran al Portal de Transparència les assistències que facin en representació de la Diputació, amb especificació del dia i l’objecte de l’acte i l’entitat que lliura la invitació.
· Acceptar només el pagament de viatges, desplaçaments i allotjaments per part d’altres administracions públiques, o d’entitats públiques dependents d’aquestes, universitats o entitats sense ànim de lucre quan hagin d’assistir convidades oficialment per raó del càrrec a una activitat relacionada amb les seves responsabilitats. No poden acceptar el pagament de viatges, desplaçaments ni allotjaments per part d’una empresa privada ni d’un particular. Excepcionalment, per acord del ple o de l’òrgan competent, es podrà autoritzar l’acceptació del pagament de viatges, desplaçaments o allotjaments per part d’una empresa, entitat privada o un particular en supòsits d’interès públic degudament justificats. Qualsevol invitació s’ha de fer pública, amb esment de l’entitat, la persona física o jurídica, el lloc i el motiu de la invitació.
· Fer ús de criteris objectius en la presa de decisions, especialment en l’execució pressupostària, la concessió d’ajuts i subvencions, la contractació pública i la

selecció de personal, i garantir que els processos es desenvolupen d’acord amb els principis de transparència, legalitat, publicitat, imparcialitat i objectivitat, incorporant-hi criteris de sostenibilitat i igualtat de gènere.
· Publicar, al Portal de Transparència, les entrevistes, les reunions o similars que mantinguin amb persones físiques o jurídiques que siguin considerades grups d’interès, d’acord amb el que preveu la Llei 19/2014, de transparència, accés a la informació i bon govern, i la normativa de desplegament.

Compromisos en relació amb la ciutadania
· Proporcionar tota la informació derivada de les actuacions en l’exercici de les seves funcions i competències, mantenint únicament el secret o la reserva en els casos en què la llei exigeixi la confidencialitat o en els que puguin resultar afectats drets o interessos de terceres persones, d’acord amb la normativa d’aplicació.

· Mantenir la confidencialitat i reserva respecte de la informació obtinguda per raó del càrrec, sens perjudici de les obligacions derivades de la normativa de transparència, i, en tot cas, sense obtenir cap avantatge propi ni aliè.
· Gestionar els recursos públics d’acord amb la legalitat pressupostària i les finalitats per a les quals s’han concebut, facilitant la rendició de comptes, i en compliment de l’obligació de respondre de les actuacions pròpies i de les dels òrgans que dirigeixen.

· Dissenyar estratègies i iniciatives que promoguin el diàleg i la convivència entre la ciutadania i facilitar la seva participació en la presa de decisions a través d’instruments de participació i col·laboració ciutadana en els assumptes públics.

6. [bookmark: 6. Mecanisme de control intern][bookmark: _bookmark5]Mecanisme de control intern

La corporació determina la creació d’una Comissió Especial de Seguiment del Codi de Conducta dels Alts Càrrecs de la Diputació de Tarragona, que exercirà les funcions de mecanisme de control intern que vetlli pel compliment del codi.

Les funcions d’aquest mecanisme de control intern són:

· Resoldre dubtes referents a la interpretació i l’aplicació del codi.
· Formular recomanacions i propostes de millora.
· Rebre queixes en relació amb la conducta ètica dels alts càrrecs i donar-los el tràmit que correspongui en cas d’incompliment del codi.
· Vetllar per l’actualització del codi i efectuar propostes de modificació del seu contingut.
· Promoure la difusió i el coneixement del codi.
· Emetre un informe anual de l’activitat referent al mecanisme de control intern, que es farà públic a través del Portal de Transparència.

7. [bookmark: 7. Règim sancionador][bookmark: _bookmark6]Règim sancionador
El règim sancionador aplicable als alts càrrecs, en cas d’incompliment de les normes d’aquest codi, és el que estableix la Llei 19/2014, del 29 de desembre, de transparència, accés a la informació pública i bon govern.

8. [bookmark: 8. Aprovació, vigència i revisió del cod][bookmark: _bookmark7]Aprovació, vigència i revisió del codi
Aquest codi l’ha aprovat l’òrgan competent i es mantindrà vigent mentre no se n’aprovi expressament la modificació o derogació.

